Ek is n onderwyseres by Scottburgh Primere Skool aan die Suidkus.
Ek wil net vir jou baie dankie se vir die pragtige briewe wat ek van jou ontvang. Dit is so inspirerend en dit voed my siel so, nogmaals baie dankie.
Somtyds as ek moedeloos of hartseer of bly voel en ek lees jou briewe dan is dit asof daardie spesifieke briefie wat ek die dag lees, spesiaal net vir my geskryf is. Dankie vir die wonderlike werk wat jy vir onse Here Jesus doen.
Baie dankie vir jou gereelde e-posse, jou boodskappe is altyd so inspirerend.
Dankie dat jy nog tyd maak om mense wat jy glad nie eers ken nie, te raak!
Baie dankie vir die moeite wat jy doen met die e-pos bediening. Elke boodskap help my op 'n ander gebied!
Ek waardeer elke boodskap wat jy deel onder die leiding van die Heilige Gees.
Baie dankie vir jou hulp met my vraag na "Sal ons mekaar in die hemel herken". Toe ek my ore uitgeleen het aan mense wat vir my vertel het dat ons nie mekaar gaan ken nie, het ek baie geworstel daarmee, en danksy jou Groter Insig kan ek nou berusting vind.
Ek kan nie genoeg dankie sê vir hierdie e-posse wat ek ontvang nie, ek leer elke liewe keer iets daaruit.
Ek het ook vandag jou e-pos adres aan van my vriende gestuur sodat hulle net so opgewonde kan word soos ek wanneer ek sien daar is 'n e-pos van jou.
Baie dankie vir jou altyd inspirerende woorde. Jy het die gawe om mens te wil laat lag en huil op dieselfde oomblik!
My bietjie selfbejammering wat ek 'n kort rukkie tevore ervaar het, is sommer daarmee heen.
Jy is vir my 'n inspirasie.
Stem saam dat iemand wat ons Here nie ken nie, net te veel arm van gees is.
Kan jy jou indink hoe dit moet voel?
Ek vind soveel aanklank by wat jy altyd vertel en ons ander so inspireer, ten spyte van jou eie kruis wat jy dra.
Goeie More Oom Sakkie,
Ek geniet Oom se skrywe verskriklik baie en leer elke dag iets nuuts! Dis voorwaar 'n voorreg om Oom se dagstukkies te ontvang en die verborge manna wat ons HERE aan Oom openbaar te kan geniet saam met ander kinders van die HERE.
Mag die HERE Oom nog nader aan Hom trek sodat ons wat volg die voorreg kan geniet om uit Sy onuitputlike bron van wysheid en liefde te leef !!
My naam is Pieter Henning. Ek wil net baie baie dankie se vir die boodskappe wat jy elke nou en dan vir ons stuur. Baie Dankie vir die wonderlike werk wat jy vir ons VADER doen om SY boodskap oor te dra aan ons en dit maklik verstaanbaar te maak vir ons. Ek waardeer dit opreg en dit is 'n riem onder die hart vir my om sulke mense soos jy te ken. Elke boodskap beteken baie vir my en help my deur die dag.
Baie liefde vir julle. Mooi bly en stuur groete aan jou gesin.
Weereens dankie vir al die emails. Soms voel dit vir my of jy te min emails stuur. Ek lees dit oor en oor. En nou weer die een oor die kruis. Ek het my kamer se tema kruise gemaak. En weet jy as ek kyk dan besef ek dat dit is nie die selde kruise waaraan Jesus vir ons gekruisig is nie maar dit herinner my altyd waardeur Jesus vir ons gegaan het om te sterf vir ons sondes. Dankie vir als ek wardeer elke email.
Jy is n ster.
Ek waardeer hierdie e-posse baie. Jy het al soveel van my vrae beantwoord sonder dat ek gevra het. Wanneer ek jou e-posse lees gee dit my 'n kalmte om te weet ons Vader sorg vir ons.
Ek is so dankbaar dat ons Vader jou op my pad gebring het. Jy is werklik 'n "awesome" mens, 'n ware kind van ons Vader.
Ek geniet dit om jou stukkies te lees. Jy maak my bewus van verse in die Bybel wat ek nog nooit eers gelees het nie, of wat nie by my byval gevind het as ek dit wel gelees het nie.